ddrg/super_eurlex huggingface dataset:
(u)

naj sodeluje z večstranskimi in dvostranskimi partnerji in tako odločno in uspešno povečuje pritisk, da bi se takoj končalo kršenje človekovih pravic in nasilja v Siriji; naj s partnerji, zlasti ZDA, Turčijo in Arabsko ligo, preuči vse možnosti za uveljavitev načela R2P za pomoč Sircem in za ustavitev prelivanja krvi; naj pritisne na sirsko vlado in vse vpletene v krizi, naj v celoti spoštujejo mednarodno humanitarno pravo ter humanitarnim organizacijam dopustijo hitro nudenje čezmejne humanitarne pomoči, osnovne javne storitve in poln dostop humanitarnih organizacij; naj pozove mednarodne partnerje k izpolnitvi svojih finančnih obveznosti, povezanih z zagotavljanjem pomoči sirskim beguncem in tako UNHCR in drugim organizacijam pomagajo zagotoviti potrebno pomoč; naj s partnerji preuči, kako bi lahko čim bolj zmanjšali učinek sirske krize na sosednje države;
19.

pozdravlja zelo obsežno operacijo humanitarne pomoči, h kateri mednarodne in lokalne organizacije prispevajo v okviru uradov OCHA in UNHCR, ter izreka spoštovanje vsem mednarodnim in lokalnim humanitarnim in zdravstvenim delavcem za njihov pogum in vztrajnost; poziva EU in mednarodno skupnost, naj okrepita zaščito civilistov, tudi humanitarnih delavcev in zdravstvenega osebja; poziva mednarodno skupnost, naj poišče rešitev za stalno pomanjkanje varnosti in težave z zakonitostjo in javnim redom v begunskih taboriščih, tudi z oblikovanjem nove pobude za varnost v taboriščih; poziva vse strani, vpletene v konflikt, naj spoštujejo mednarodno humanitarno pravo in olajšajo dostop humanitarnim delavcem v državi in zunaj nje, da bodo lahko obvladovali vse večje potrebe;
23.

z veseljem pričakuje začetek pogajanj z ZDA, da jim bo pozorno sledil in prispeval k njihovemu uspešnemu izidu; opozarja Komisijo na njeno obveznost, da Parlament nemudoma in v celoti obvešča o vseh fazah pogajanj (pred krogi pogajanj in po njih); se zavezuje, da bo obravnaval zakonodajna in regulativna vprašanja, ki bi lahko izhajala iz pogajanj in prihodnjega sporazuma; ponovno poudarja svojo temeljno odgovornost, in sicer zastopanje državljanov Evropske unije, in z veseljem pričakuje, da bo med pogajalskim procesom lahko omogočil vključujoče in odprte razprave; se zavezuje k dejavni vlogi pri sodelovanju s kolegi iz ZDA pri uvajanju novih pravil;
35.

obžaluje, da v dialogu o človekovih pravicah med EU in Kitajsko še vedno ni pomembnejšega napredka ter konkretnih in opaznih rezultatov; opozarja, da so se zunanji ministri EU ob sprejemu nove strategije EU o človekovih pravicah junija 2012 zavezali, da bo EU odslej odločno odpirala vprašanja človekovih pravic v vseh ustreznih oblikah dvostranskega dialoga, vključno z dialogom na najvišji ravni; poziva novega posebnega predstavnika EU za človekove pravice, Evropsko službo za zunanje delovanje, Svet in Komisijo, naj okrepijo prizadevanja, da bi ta dialog postal učinkovitejši in bolj usmerjen k rezultatom, vključno s pripravljalnimi sestanki z mednarodnimi in lokalnimi organizacijami civilne družbe in nevladnimi organizacijami v navzočnosti organov obeh strani; meni, da bi moral biti ta dialog del vseh stikov z uradniki iz strateških partneric, kot je Kitajska; poudarja pomen temeljitega soočenja z vsemi problemi v zvezi s človekovimi pravicami in pravno državo na Kitajskem in v EU; meni, da bi morali vrhovi EU-Kitajska in pogovori o človekovih pravicah vključevati niz preglednih vprašanj za razpravo in konkretna primerjalna merila; poziva visoko predstavnico Unije za zunanje zadeve in varnostno politiko Catherine Ashton, naj izrazi svoje skrbi v zvezi z zlorabami človekovih pravic na Kitajskem in javno spregovori o konkretnih primerih in vprašanjih, o katerih se pogovarja s kitajskimi uradniki na vseh srečanjih; spodbuja uradnike držav članic, naj usklajeno in povezano zavzamejo enako stališče; poziva evropska podjetja, ki delujejo na Kitajskem, naj spoštujejo vodilna načela ZN o podjetništvu in človekovih pravicah, EU in države članice pa poziva, naj to spoštovanje natančno spremljajo;
29.

meni, da so orodja, ki jih je Unija razvila na področju razvojne pomoči s trgovino in naložbami, tudi sistem splošnih preferencialov in sporazum o gospodarskem partnerstvu, učinkovita, če določbe in merila za izvajanje teh orodij ne privedejo do diskriminacije ali omejevanja, ki lahko škoduje morebitnim prejemnikom; vendar obenem poziva Komisijo, naj vse obstoječe instrumente poveže v resnično celovito strategijo, ki bo vključevala tudi ukrepe za tehnično pomoč za trgovino, krepitev zmogljivosti in prilagoditve, povezane s trgovino, tudi v povezavi s standardizacijo; meni, da bi morali Komisija in Evropska služba za zunanje delovanje razviti sinergije za dodatno izboljšanje trgovinske diplomacije Unije v svetu;
J.

ker so aktivisti stranke Džamat in nekateri podporniki bangladeške nacionalistične stranke po poročanju nedavno napadli več kot 40 hindujskih templjev, domov in trgovin po vsem Bangladešu, zaradi česar je več sto ljudi ostalo brez domov; ker so bangladeške hindujska in druge manjšine (kot je skupnost Ahmadija) vedno znova trpele zaradi obdobij nasilja in pregona, zlasti med osamosvojitveno vojno leta 1971 ter po volitvah v letu 2001, in ker je zaradi tega okoli 900 000 hindujcev med letoma 2001 in 2011 zapustilo Bangladeš;
8.

ugotavlja, da so bili ti cilji v preteklosti že večkrat zastavljeni in so služili kot podlaga za pretekle revizije zakonodaje o državni pomoči, vendar se zdi, da niso bili v celoti izpolnjeni, glede na to, da so zdaj potrebni novi predlogi sprememb;
59.

ponovno poudarja, da je za države članice EU pomembno, da si skupaj prizadevajo za doseganje nedeljivosti in univerzalnosti človekovih pravic in podpirajo delo Sveta ZN za človekove pravice v zvezi s tem, zlasti z ratifikacijo vseh mednarodnih instrumentov za človekove pravice, ki jih je vzpostavil; ponovno izraža obžalovanje, da ni nobena država članica EU ratificirala Mednarodne konvencije o varstvu pravic vseh delavcev migrantov in članov njihovih družin; ponovno izraža tudi obžalovanje, da več držav članic še vedno ni sprejelo in/ali ratificiralo Konvencije o zaščiti vseh oseb pred prisilnim izginotjem ali izbirnega protokola Konvencije proti mučenju in drugim krutim, nečloveškim ali poniževalnim kaznim ali ravnanju ter da sta samo dve državi članici ratificirali izbirni protokol Mednarodnega pakta o ekonomskih, socialnih in kulturnih pravicah; ponovno poziva vse države članice, naj ratificirajo te konvencije in protokole, in jih spodbuja k podpisu in ratifikaciji nedavnega izbirnega protokola h Konvenciji o otrokovih pravicah v zvezi s postopkom obveščanja, ki je bil 28. februarja 2012 v Ženevi odprt za podpis; poudarja, kako pomembno je, da države članice svoja redna poročila pravočasno predložijo organom ZN za spremljanje;
8.

poziva k vzpostavitvi dinamike participativnega načrtovanja in partnerstev z združenji in državljani, da bi na ta način zagotovili potrebno povezavo med splošnimi politikami in posameznimi geografskimi območji, pri tem pa upoštevali njihove posebnosti, identiteto, pričevalno in zgodovinsko vrednost in krepili občutek pripadnosti lokalnim skupnostim in zaupanje v institucije;
10.

opozarja, da so institucije zavezane zagotoviti nemoten in hiter potek postopka za sprejetje sklepov o uporabi sredstev ESPG, ki zagotavljajo enkratno in časovno omejeno individualno podporo za delavce, ki so postali presežni zaradi globalizacije ter finančne in gospodarske krize; poudarja vlogo, ki jo lahko ima ESPG pri ponovnem vključevanju presežnih delavcev na trg dela;
44.

predlaga, naj visoka predstavnica ta mehanizem osnuje na prepoznavanju morebitnega tveganja, da bi partnerska država prekršila mednarodne standarde za človekove pravice, tako da v to klavzulo vključi specifične lastnosti pristnega sistema zgodnjega opozarjanja, in na izdelavi progresivnega okvira, ki bo temeljil na posvetovanju, ukrepih in posledicah, podobnega tistemu iz Sporazuma iz Cotonouja, in ki bo sledil zgledu mehanizma spremljanja iz sporazuma o partnerstvu in sodelovanju med EU in Turkmenistanom; ugotavlja, da bi tak na dialogu temelječ sistem pomagal prepoznati in obravnavati vse slabše okolje ter ponavljajoče se in/ali sistematične kršitve človekovih pravic po mednarodnem pravu ter omogočil razpravo o korektivnih ukrepih v zavezujočem okviru; zato poziva k temu, da bi pri pregledu ocenili tudi vlogo, mandat in cilje dialoga in posvetovanja na temo človekovih pravic, ki bi jih morali izboljšati;
46.

poziva ESZD in Komisijo, naj bo njun pristop v okviru zadevnih mednarodnih forumov in organizacij, zlasti ZN, OVSE, OECD in Svetovne banke, proaktiven, in sicer zato, da bi se uporabljalo obstoječe mednarodno pravo in doseglo soglasje o merilih odgovornega ravnanja držav na področju kibernetske varnosti in obrambe, ter z usklajevanjem stališč držav članic, da bi spodbujali temeljne vrednote in politike EU na področju kibernetske varnosti in obrambe;
17.

poziva ukrajinski parlament, naj zavrne zakon 8711, ki omejuje svobodo izražanja v zvezi s spolno usmerjenostjo in spolno identiteto in ki je bil oktobra sprejet v prvi obravnavi; poudarja, da je ta zakon v očitnem nasprotju z Evropsko konvencijo o človekovih pravicah in Mednarodnim paktom o državljanskih in političnih pravicah, ki ju je ratificiral parlament Ukrajine;
31.

priznava, da imajo MMF pomembno vlogo v kratkoročnem financiranju finančnih institucij in omogočanju diverzifikacije tveganj; priznava, da se MMF s sedežem v EU in ZDA razlikujejo po svoji vlogi in strukturi; priznava, da so smernice 2010 Evropskega organa za vrednostne papirje in trge (ESMA) vzpostavile strožje standarde za MMF (bonitetna ocena, ročnost osnovnih vrednostnih papirjev in večje razkritje vlagateljem); vseeno ugotavlja, da so nekateri MMF, zlasti tisti, ki vlagateljem ponujajo stabilno čisto vrednost sredstev, občutljivi na obsežne umike sredstev; zato poudarja, da je treba sprejeti dodatne ukrepe, ki bi izboljšali odpornost teh skladov in pokrili likvidnostna tveganja; podpira končno poročilo IOSCO iz oktobra 2012 in njegova predlagana priporočila za pravno urejanje in upravljanje MMF v različnih jurisdikcijah; meni, da bi bilo treba MMF, ki ponujajo stabilno čisto vrednost sredstev, podvreči ukrepom, namenjenim zmanjšanju posebnih tveganj, povezanih s funkcijo stabilne čiste vrednosti sredstev ter internalizaciji stroškov, ki izhajajo iz teh tveganj; meni, da bi morali regulatorji zahtevati, kjer je to izvedljivo, preusmeritev na spremenljivo/variabilno čisto vrednost sredstev, oziroma bi bilo treba kot alternativo uvesti okrepitev vzdržljivosti stabilne čiste vrednosti sredstev MMF in zmožnost, da se soočijo z znatnim odkupom; poziva Komisijo, naj v prvi polovici leta 2013 predloži pregled okvira KNPVP, posebej pa se osredotoči na vprašanje MMF, tako da od njih zahteva, da bodisi sprejmejo spremenljivo vrednost sredstev z dnevnim vrednotenjem, ali da morajo, če ohranijo konstantno vrednost, zaprositi za omejeno dovoljenje za opravljanje bančnih storitev ter da zanje veljajo kapitalske in druge bonitetne zahteve; poudarja, da je treba čim bolj zmanjšati regulativno arbitražo;
1.

naslovi naslednja priporočila na Svet: (a) naj na ravni EU določi skupen seznam uradnikov, ki so odgovorni za smrt Sergeja Magnickega, kasnejše prikrivanje v pravosodnem postopku in nadaljnje vztrajno zastraševanje njegove matere in vdove; (b) naj uvede in izvaja prepoved izdajanja vizumov za te osebe na ravni EU in zamrzne vsa finančna sredstva, ki jih sami ali njihove ožje družine hranijo v Evropski uniji; (c) naj Rusijo pozove, da izvede verodostojno in neodvisno preiskavo, ki bo zajela vse vidike tega tragičnega primera, in naj sodi vsem odgovornim; (d) naj ruske oblasti pozove, da ustavijo vsesplošno korupcijo, prenovijo pravosodni sistem in ga uskladijo z mednarodnimi standardi, tako da bo neodvisen, pravičen in pregleden ter da ga v nobenih okoliščinah ne bo mogoče zlorabiti v politične namene; (e) naj to vprašanje in vprašanje ustrahovanja in nekaznovanja v primerih, v katere so vpleteni zagovorniki človekovih pravic, novinarji in odvetniki, na dvostranskih srečanjih z ruskimi oblastmi zastavi na odločnejši, bolj nepopustljiv način in v pričakovanju rezultatov;
3.

vztraja, naj Komisija odigra celovito vlogo pri oblikovanju poročil za srečanji Evropskega sveta oktobra in decembra 2012, ki morata določiti jasen načrt in urnik za utrditev gospodarske in monetarne unije, vključno z integriranim okvirjem finančne, fiskalne in gospodarske politike, ter sčasoma privesti do močnejše politične unije in zlasti do večje demokratične odgovornosti in legitimnosti na podlagi spremembe pogodbe;
68.

meni, da bi morala evropska okvirna zakonodaja o dobrem počutju živali vključevati: (a) skupno opredelitev in razumevanje dobrega počutja živali na podlagi priporočil Svetovne organizacije za zdravje živali ter splošne znanstveno utemeljene cilje; (b) načelo dolžnosti skrbnega ravnanja za vse lastnike in rejce živali, pri čemer bi morali biti za potepuške živali zaradi tveganj za javno zdravje in varnost v prvi vrsti odgovorni lastniki, dokončno pa organi držav članic; (c) sredstva ozaveščanja in smernice za osebje javnih organov za ugotavljanje problemov dobrega počutja živali med opravljanjem njihovih nalog; (d) po potrebi zahtevo za zagotovitev usposobljenosti vsake osebe, ki v okviru svojih poklicnih nalog ravna z živalmi, pri čemer se priznajo veščine in znanje, pridobljeno s praktičnimi izkušnjami ali usposabljanjem, pa tudi ustrezne zahteve za usposabljanje za posebne odgovornosti v zvezi z dobrim počutjem živali; (e) obveznost za države članice, da Komisiji predložijo dvoletna poročila o izvajanju zakonodaje EU o dobrem počutju živali, vključno z načrtom za naslednji dve leti, in zahtevo, da Komisija ta poročila nemudoma objavi skupaj s povzetkom; (f) učinkovite in pravočasne ukrepe proti državam članicam, ki ne predložijo poročil ali ne izpolnjujejo svojih obveznosti glede izvajanja nadzora in inšpekcijskih pregledov; (g) vzpostavitev usklajene evropske mreže za dobro počutje živali, prek katere se bodo na podlagi izkušenj pilotnega projekta X/2012 podpirale informativne in izobraževalne kampanje, ocenjevale zahteve v zvezi z dobrim počutjem živali na podlagi najnovejših strokovno pregledanih znanstvenih spoznanj in usklajeval sistem EU za predhodno preizkušanje nove tehnologije v skladu z obstoječimi programi, ki jih podpira Komisija in njene agencije ter odbori; (h) strukturo za znanstveno utemeljeno sektorsko zakonodajo in nezakonodajne ukrepe; (i) klavzulo o pregledu, ki omogoča redno prilagajanje okvirne zakonodaje novemu znanstvenemu razvoju ob sočasnem upoštevanju potrebe po pravni varnosti in ekonomske življenjske dobe naložb;
D.

ker je pohabljanje ženskih spolnih organov samo po sebi kršitev človekovih pravic, ki pušča hude in nepopravljive kratko- in dolgoročne posledice za telesno in duševno zdravje prizadetih žensk in deklet, pa tudi za njihove pravice, saj pomeni hud napad na njihovo osebno celovitost, ki se v nekaterih primerih lahko konča tudi s smrtjo; ker imata uporaba preprostih pripomočkov in neuporaba razkužil škodljive stranske učinke, zaradi česar so spolni odnosi in porodi lahko boleči, organi so nepopravljivo poškodovani, lahko pa se pojavijo zapleti, kot so krvavitve, šok, okužbe, prenos virusa aidsa, tetanus, benigni tumorji ter hudi zapleti pri nosečnosti in porodu,
43.

meni, da lahko ribiški sektor ostane vzdržen, če bo vzpostavljeno ravnovesje med socialno-ekonomskimi in okoljskimi vidiki in če bo imel zadostno število ustrezno usposobljenih in izurjenih delavcev; meni, da morajo za uresničitev tega cilja poklicne poti v ribištvu postati privlačne, standardi za pridobitev kvalifikacij in usposabljanje pa morajo ustrezati mednarodnim in evropskim zahtevam; poziva Komisijo, naj spodbuja ustrezne programe usposabljanja in izobraževanja o najboljših praksah in morski biologiji na različnih področjih tega sektorja, saj bo to privabilo mlade in prispevalo k vzpostavitvi konkurenčnih in trajnostnih ribištev ter trajnostnega sektorja ribogojstva; meni, da bi morala obstajati možnost zagonskih paketov, saj bi to novi generaciji ribičev omogočilo vstop v mali ribolov;
1.

pozdravlja sklepe, ki jih je na srečanju 1. in 2. marca 2012 sprejel Evropski svet, v katerih poziva države članice, naj po potrebi pregledajo svoje davčne sisteme, da bi bili učinkovitejši in uspešnejši, odpravijo neutemeljene oprostitve, razširijo davčno osnovo, davčno razbremenijo delo, izboljšajo učinkovitost pobiranja davkov in preganjanja davčnih utaj, hitro okrepijo boj proti davčnim goljufijam in utajam, tudi v odnosih z državami nečlanicami, ter o tem poročajo do junija 2012;
4.

poziva, naj večletni finančni okvir 2014–2020 glede na makroekonomske razmere in izzive spreminjajočega se sveta in da bi bolje in učinkoviteje porabljali sredstva EU, zagotovi večjo prožnost proračuna znotraj postavk in med njimi ter med proračunskimi leti v okviru večletnega finančnega okvira, da bi se proračunska sredstva načrtovala ustrezno nastajajočim razmeram in prednostnim nalogam; vztraja pri načelu enotnosti proračuna EU in poudarja, da bi moral večletni finančni okvir vključevati vse politike in programe EU z ustreznimi sredstvi in tako prispevati k preglednosti, predvidljivosti in odgovornosti;
A.

ker je Evropski parlament izrazil svoje stališče o spodbujanju dostopa mladih do trga dela in krepitvi statusa med pripravništvom, delovno prakso in vajeništvom v svoji resoluciji iz leta 2010, v kateri je pozval Evropsko komisijo, države članice, socialne partnerje in druge zainteresirane strani, naj v skladu s svojimi pristojnostmi med drugim: — čim prej začnejo s pripravo strategij, gospodarskih politik in politik trga dela za ustvarjanje več in boljših delovnih mest za mlade ter tako preprečijo, da bi mladi pristali v pasti negotovosti, ko opravljajo zaporedje začasnih del in neplačanih pripravništev, ki vodijo v nobeno izboljšanje plač in delovnih pogojev ali do stabilnejših oblik zaposlitve; — podprejo nacionalne politike trga dela, izobraževanja in usposabljanja z uvedbo zaposlitvenega jamstva za mlade, ki bo vsem mladim v EU zagotavljalo, da bodo imeli po največ štirih mesecih brezposelnosti pravico do ponudbe zaposlitve, pripravništva, dodatnega usposabljanja ali kombinacije dela in usposabljanja; — okrepijo prizadevanja za zmanjšanje števila predčasnih prekinitev šolanja in za razvoj strategij, s katerimi se dosežejo mladi, ki niso niti zaposleni niti vključeni v izobraževanje ali usposabljanje; — izboljšajo povezave med izobraževanjem in svetom dela z boljšim prilagajanjem učnih načrtov potrebam trga dela, zagotavljanjem kakovostnih pripravništev, ki ponujajo dostojno plačo in primerne delovne pogoje, uvedbo evropske listine kakovosti za pripravništva, ki bo določala minimalne standarde pripravništva in tako zagotavljala njihovo izobraževalno vrednost in preprečevala izkoriščanje in obenem zagotavljala socialno zaščito, ter z ustvarjanjem večjega števila in boljših pripravniških mest v okviru poklicnega izobraževanja in usposabljanja, da se mladim olajša prehod iz izobraževanja v zaposlitev; — okrepijo prizadevanja za oblikovanje in izvajanje evropskega sistema za potrjevanje in priznavanje formalne in neformalne izobrazbe, s čimer se izboljša mobilnost na trgu dela tako znotraj držav kot čez meje; — zagotovijo vključujoče politike za preprečevanje diskriminacije mladih in odzivanje na potrebe skupin, ki se pogosto soočajo s svojevrstnimi ovirami pri vstopanju na trg dela, kot so mladi migranti, mladi starši, mladi Romi in invalidi;
4.

spominja, da je cilj potekajočih pogajanj o pridružitvenem sporazumu med EU in Mercosurjem vzpostaviti okvir za gospodarsko povezovanje in politični dialog med obema stranema, da bi lahko obe regiji dosegli najvišjo možno raven blaginje in napredka, in je prepričan, da so lahko ta pogajanja uspešna samo, če se jih bosta obe strani udeležili v duhu odprtosti in vzajemnega zaupanja; opozarja, da odločitve, kakšno so sprejele argentinske oblasti, ne prispevajo k prijateljskemu ozračju in razumevanju, ki sta pogoj za dosego omenjenega sporazuma;
52.

poziva Komisijo in države članice, naj olajšajo neoviran dostop osebam z omejeno mobilnostjo in invalidnim osebam do vseh storitev v zračnem prevozu; poudarja, da je treba v zvezi s tem olajšati uveljavljanje pravice do uporabe opreme za gibanje in do spremstva priznanega psa vodnika; poziva Komisijo, naj predlaga zakonodajo glede fizične dostopnosti letališč, da bi zagotovila, da infrastrukturne ovire ne bi preprečevale invalidnim osebam in osebam z omejeno mobilnostjo uživanje enakih možnosti potovanja;
13.

izraža zaskrbljenost nad dejstvom, da nekatere prakse nizkocenovnih letalskih družb, ki pogosto letijo z regionalnih letališč, vodijo k slabši kakovosti storitev za potnike in slabšanju delovnih pogojev; ob upoštevanju agresivne poslovne prakse nekaterih nizkocenovnih letalskih družb, ki letijo z regionalnih letališč, s čimer izkoriščajo svojo prevlado, in glede na to, da so komercialne dejavnosti pomemben vir dohodka regionalnih letališč, ga skrbijo omejitev na en kos prtljage in druge omejitve za ročno prtljago, ki so jih uvedle nekatere letalske družbe; meni, da te prakse kršijo konkurenčno pravo in da lahko te omejitve predstavljajo zlorabo položaja posameznega prevoznika; zato poziva države članice, naj določijo skupne maksimalne omejitve, ki naj se naložijo letalskim družbam v zvezi s temi omejitvami, in meni, da bi se preverjanja glede omejitev teže in velikosti prtljage morala izvajati pred prihodom na terminal za vkrcanje;
14.

naroči svojemu predsedniku, naj to resolucijo posreduje visoki predstavnici/podpredsednici Komisije, Svetu, Komisiji, vladam in parlamentom držav članic, egiptovski in izraelski vladi in parlamentu, generalnemu sekretarju OZN in Svetu OZN za človekove pravice.
1.

izjavlja, da je voda skupen vir človeštva in zato ne bi smela biti vir nezakonitega dobička ter da bi moral biti dostop do vode temeljna in splošna pravica; pozdravlja dejstvo, da so Združeni narodi priznali človekovo pravico do čiste pitne vode in sanitarij kot pravico, ki izhaja iz pravice do dostojnega življenjskega standarda; poziva, naj se stori vse potrebno, da bo najbolj prikrajšanim skupinam prebivalstva do leta 2015 zagotovljen dostop do vode;
G.

ker lahko trditev "sedaj vsebuje X % manj [hranila]" predstavlja nelojalno konkurenco obstoječim trditvam, kot so "manj [hranila]" in "lahek"; ker se v zadnjem primeru zahteva znižanje za vsaj 10 % (za mikrohranila), 25 % (za natrij) ali 30 % (za sladkor/maščobe) v primerjavi z drugimi podobnimi izdelki; ker bi lahko potrošnik razumel, da količinska izjava v trditvi "sedaj vsebuje X % manj [hranila]" pomeni večje zmanjšanje v primerjavi s trditvama "manj [hranila]" ali "lahek", čeprav so zahteve za ti trditvi precej strožje kot za trditev "sedaj vsebuje X % manj [hranila]", za katero se zahteva zgolj minimalno 15-odstotno zmanjšanje;
19.

naroči svojemu predsedniku, naj to resolucijo posreduje Svetu, Komisiji, podpredsednici Komisije/visoki predstavnici Unije za zunanje zadeve in varnostno politiko, vladam in parlamentom držav članic, vladi in parlamentu Ruske federacije, vladi in parlamentu Ljudske republike Kitajske, vladi in parlamentu Republike Turčije, generalnemu sekretarju Združenih narodov, generalnemu sekretarju Lige arabskih držav ter vladi in parlamentu Sirske arabske republike.
1.

pozdravlja zaključek pristopnih pogajanj s Hrvaško, s katerimi se je zaključilo skoraj šest let pogajanj in več let priprav, ki so bistveno spremenile družbenopolitični, gospodarski in kulturni obraz države; poudarja, da je treba ohraniti zagon pri reformah, in meni, da ta proces še ni končan, temveč bi se moral nadaljevati z enako močjo in trdim delom tudi po zaključku pogajanj in pristopu; je prepričan, da bodo pozitivni rezultati tega procesa okrepili podporo državljanov Hrvaške za članstvo v EU in njihovo zaupanje vanjo ter da bodo ljudi spodbudili k udeležbi na referendumu o EU in k podpori pristopne pogodbe; podpira podpis pristopne pogodbe in poziva države članice EU, naj pravočasno sklenejo njeno ratifikacijo; veseli se sprejetja parlamentarnih opazovalcev s Hrvaške;